b'\n_START_ARTICLE_\nPalazzo Ferreria\n_START_PARAGRAPH_\nPalazzo Ferreria, oficial Palazzo Buttigieg-Francia, este un palat situat aproape de intrarea \xc3\xaen Valletta, capitala Maltei. A fost construit la sf\xc3\xa2r\xc8\x99itul secolului al XIX-lea. Palatul nu trebuie confundat cu Villa Francia, care este re\xc8\x99edin\xc8\x9ba oficial\xc4\x83 a prim-ministrului al Maltei. Proiectat de arhitectul Giuseppe Bonavia, a fost prima cl\xc4\x83dire unde s-au introdus balcoane din lemn \xc3\xaen Malta. Este un monument na\xc8\x9bional mare importan\xc8\x9b\xc4\x83.\n_START_SECTION_\nIstoria\n_START_PARAGRAPH_\nPe locul unde este palatul a existat o turn\xc4\x83torie a Ordinului Sf Ioan unde se fabrica armamentul cavalerilor. Giuseppe Buttigieg \xc8\x99i so\xc8\x9bia sa, Giovanna Camilleri, au achizi\xc8\x9bionat terenul de la guvern \xc8\x99i au construit Palazzo Ferreria la sf\xc3\xa2r\xc8\x99itul secolului al XIX-lea. Vizibil pe fa\xc8\x9bad\xc4\x83 sunt stema Buttiegieg \xc8\x99i Camilleri. Palatul a fost l\xc4\x83sat ca zestre fiicei lor, Teresa Buttigieg. Ea s-a c\xc4\x83s\xc4\x83torit cu colonelul John Louis Francia, de la care palatul a primit numele pentru o perioad\xc4\x83. Francia era un cet\xc4\x83\xc8\x9bean spaniol din colonia britanic\xc4\x83 Gibraltar, iar cei doi s-au \xc3\xaent\xc3\xa2lnit \xc3\xaen Malta \xc3\xaen timp ce Francia era \xc3\xaen serviciul armatei britanice. Palazzo Ferreria este al doilea cel mai mare palat din Valletta dup\xc4\x83 Palatul Marelui Maestru._NEWLINE_Familia Francia a locuit \xc3\xaen palat p\xc3\xa2n\xc4\x83 la sf\xc3\xa2r\xc8\x99itul celui de-al doilea r\xc4\x83zboi mondial, \xc3\xaen 1947. R\xc4\x83zboiul a distrus sau a deteriorat par\xc8\x9bial cele mai multe cl\xc4\x83diri din Valetta. Guvernul laburist, condus de Dom Mintoff, a \xc3\xaenchiriat o parte a palatului de la Francia pentru Departamentul Lucr\xc4\x83rilor Publice, pentru a reconstrui Valletta ca urmare a daunelor suferite \xc3\xaen r\xc4\x83zboi. Familia a p\xc4\x83strat o mic\xc4\x83 parte a palatului ca apartament, care este acum folosit ca birou al unui ministru din guvernul maltez. Francia a v\xc3\xa2ndut palatul \xc3\xaen 1979 c\xc4\x83tre guvern, care a fost administrat, din nou, sub conducerea prim-ministrului Maltei, Dom Mintoff. Ast\xc4\x83zi, \xc3\xaen p\xc4\x83r\xc8\x9bile inferioare ale palatului se g\xc4\x83sesc mai multe magazine.\n_START_SECTION_\nArhitectura\n_START_PARAGRAPH_\nArhitectul Palazzo Ferrer\xc3\xada a fost Giuseppe Bonavia, care a proiectat, de asemenea, Turnul Lija Belvedere \xc8\x99i La Borsa. Bonavia este creditat ca fiind primul arhitect care a introdus balcoane din lemn pe fa\xc8\x9bade, \xc3\xaencep\xc3\xa2nd cu Palazzo Ferreria. Aceasta s-a \xc3\xaent\xc3\xa2mplat \xc3\xaen secolul al XIX-lea \xc8\x99i a influen\xc8\x9bat mai mul\xc8\x9bi arhitec\xc8\x9bi. Palatul este clasificat ca monument na\xc8\x9bional de gradul 1 de c\xc4\x83tre Autoritatea Maltez\xc4\x83 de Mediu \xc8\x99i Planificare (MEPA).'